৩৬ লাখ টাকার হেরোইনসহ মা-মেয়ে গ্রেফতার
সিরাজগঞ্জে ৩৬ লাখ টাকার হেরোইনসহ মা-মেয়েকে গ্রেফতার করেছে র‌্যাপিড অ্যাকশন ব্যাটালিয়ান-১২’র (র‌্যাব) সদস্যরা। 







শুক্রবার রাতে বঙ্গবন্ধু সেতু পশ্চিম রেলওয়ে স্টেশন এলাকা থেকে তাদের গ্রেফতার করা হয়। 




রাজশাহীর গোদাগাড়ী থানার বিদিরপুর বারমাইল এলাকার ইমরান আলীর স্ত্রী শেফালী বেগম (৫০) ও তাদের মেয়ে জেসমিন আক্তার সুরভীকে (২২) গ্রেফতার করেছে র‌্যাব। 
শনিবার সকালে র‌্যাব-১২’র মিডিয়া অফিসার সহকারী পুলিশ সুপার মো. মনিরুজ্জামান এক প্রেস বিজ্ঞপ্তিতে বিষয়টি নিশ্চিত করেন।
 
তিনি আরও জানান, শুক্রবার সন্ধ্যার পরে বিশেষ অভিযান পরিচালনা করে বঙ্গবন্ধু সেতু পশ্চিম রেলওয়ে স্টেশন এলাকা থেকে ৩৬ লাখ টাকার (৩৬৩ গ্রাম) হেরোইনসহ মা-মেয়েকে গ্রেফতার করা হয়। 
এছাড়া তাদের সঙ্গে থাকা মাদক ক্রয়-বিক্রয়ের কাজে ব্যবহৃত ২টি মোবাইল ও নগদ ৫ হাজার টাকা জব্দ করা হয়।  
পুলিশ জানিয়েছে, প্রাথমিক জিজ্ঞাসাবাদে আসামিরা দীর্ঘদিন ধরে লোকচক্ষুর অন্তরালে সিরাজগঞ্জসহ বিভিন্ন জেলায় মাদক ক্রয়-বিক্রয় করে আসছিলেন। গ্রেফতার মাদক ব্যবসায়ীদের বিরুদ্ধে মামলা করে উদ্ধার আলামতসহ সিরাজগঞ্জের বঙ্গবন্ধু সেতু পশ্চিম থানায় হস্তান্তর করা হয়েছে।
দুপুরে বঙ্গবন্ধু সেতু পশ্চিম থানার ওসি রওশন ইয়াজদানী জানান, গ্রেফতার মা-মেয়েকে আদালতে পাঠানো হয়েছে।

সিরাজগঞ্জে ৩৬ লাখ টাকার হেরোইনসহ মা-মেয়েকে গ্রেফতার করেছে র‌্যাপিড অ্যাকশন ব্যাটালিয়ান-১২’র (র‌্যাব) সদস্যরা।